Hei, denne artikkelen er over ett år gammel og kan inneholde utdatert informasjon

Vet du noe mer om denne saken? Tips oss på mail: 2400@db.no, telefon: 2400 0000, eller SMS til 2400.

Politiet i Møre og Romsdal opplyser at en mann er pågrepet etter en væpnet politiaksjon på en kino i Molde klokka 21.34. Kinoen ble evakuert.

Politiet ville først ikke gi mer informasjon, men like etter midnatt skriver operasjonsleder Ole Wulvik i politiet i Møre og Romsdal følgende i en pressemelding:

«Bakgrunn for bevæpningen og evakueringen var mistenkelig adferd hos den pågrepne. Adferden verifisert av kinotilskuere. Personen hensatte en ryggsekk i kinolokalet og var iført en skuddsikker vest.

Ransaking av person og sekk avstedkom ingen funn av våpen eller andre farlige gjenstander.

Ut fra en samlet vurdering og i tråd med politiets taktiske vurderinger ble aksjon løst slik den ble. Politiet har forståelse for at dette kan oppleves som dramatisk for de som ble involvert i hendelsen.

Personen sitter nå i varetekt hos politiet i Molde. Han er kjent av politiet fra tidligere.

Motivet for hendelsen er ukjent. Dette vil den videre etterforskningen forhåpentligvis gi svar på».

Ytterligere informasjon vil bli gitt av stasjonsledelsen ved Molde politistasjon i morgen fredag 21.4.17 kl. 0900.

Politiet opplyser at det vil komme ytterligere informasjon på en pressekonferanse fredag morgen.

Dagbladet kommer tilbake med mer.